ORDENANZAS E REGULAMENTOS APROBACION DEFINITIVA TEXTO REFUNDIDO DA ORDENANZA REGULADORA DA LIMPEZA DE TERREOS E SOLARES E DE MEDIDAS DE PREVENCION DE DEFENSA CONTRA INCENDIOS FORESTAIS NO TERMO MUNICIPAL DE MEAÑO
ADMINISTRACIÓN LOCAL — Municipal — Meaño (Ordenanzas e Regulamentos, 09/02/2015)

A Lei 7/2012, do 28 de xuño, de montes de Galicia na Disposición derradeira primeira ven a modificar a Lei 3/2007, do 9 de abril, de prevención e defensa contra os incendios forestais de Galicia, simplificando os distintos niveis de planeamento, redefinido as redes e faixas de xestión da biomasa, clarificando as responsabilidades directas e subsidiarias e integrándoas nos correspondentes plans de distrito ou minicipais e modificando as distancias en torno ás vivendas ou instalación aos efectos da obriga de xestión preventiva da biomasa. As devanditas modificacións inciden directamente na vixente ORDENANZA REGULADORA DA LIMPEZA DE TERREOS E SOLARES E DE MEDIDAS DE PREVENCIÓN E DEFENSA CONTRA OS INCENDIOS FORESTAIS NO TERMO MUNICIPAL DE MEAÑO, aprobada definitivamente polo Pleno da Corporación en sesión de data 26 de abril de 2010; polo que no ámbito das competencias de intervención na actuación dos particulares, de xestión na prevención e defensa contra os incendios forestais e de coordinación e a xestión do planeamento municipal de prevención e defensa contra os incendios forestais que lle atribúen aos concellos os artigo 7, 16 e 22 da Lei 3/2007, do 9 de abril, de prevención e defensa contra os incendios forestais e ata tanto non se realicen as adaptacións do Plan de prevención e defensa contra os incendios forestais de distrito e do Plan municipal de prevención e defensa contra os incendios forestais; proponse o seguinte TEXTO REFUNDIDODA ORDENANZA REGULADORA DA LIMPEZA DE TERREOS E SOLARES E DE MEDIDAS DE PREVENCIÓN E DEFENSA CONTRA OS INCENDIOS FORESTAIS NO TERMO MUNICIPAL DE MEAÑO, EN VIRTUDE DA MOFICICACIÓN DADA A MESMA POLA MODIFICACIÓN DADA A LEI 3/2007, DO 9 DE ABRIL, DE PREVENCIÓN E DEFENSA CONTRA OS INCENDIOS FORESTAIS DE GALICIA POLA LEI 7/2012, DO 28 DE XUÑO, DE MONTES DE GALICIA; no marco do disposto na Lei 7/2012, de 28 de xuño, de montes de Galicia, na Lei 3/2007, do 9 de abril, de prevención e defensa contra os incendios forestais de Galicia, coas modificacións dadas pola Lei 7/2012, de 28 de xuño, de montes de Galicia e tamén na Lei 9/2002, do 30 de decembro, de ordenación urbanística e protección do medio rural de Galicia e o Decreto 28/1999, polo que se aproba o Regulamento de Disciplina Urbanística. O obxecto da presente ordenanza é a regulación da limpeza de terreos e solares como medida de prevención e protección dos asentamentos de poboación e dos montes do termo municipal de Meaño contra os incendios forestais. A presente Ordenanza é de aplicación a tódolos terreos forestais e zonas de influencia forestal: - Ámbitos das faixas de xestión de biomasa, nas que teñan atribuóns os entes locais. - Redes de faixas de xestión de biomasa delimitadas no plan municipais de prevención e defensa contra incendios forestais. - Faixas laterais das redes viarias de titularidade municipal. - Solo Urbano, Solo de Núcleo Rural e Urbanizable Delimitado, así clasificado no Plan Xeral de Ordenación Municipal, así como edificacións, vivendas illadas e urbanizacións, depósitos de lixo, parques e instalacións industriais. - Cámpings, gasolineras e industrias Aos efectos da presente Ordenanza enténdese por: - Solo Urbano e Solo de Núcleo Rural o clasificado como tal no Plan Xeral de Ordenación Municipal do Concello de Meaño. - Monte ou terreo forestal todo o terreo no que vexetan especies forestais arbóreas, arbustivas, de matogueira ou herbáceas, sexa espontaneamente ou procedentes de sementeira ou plantación, que cumpran ou poidan cumprir funcións ambientais, protectoras, productoras, culturais, paisaxísticas ou recreativas e non sexan características do cultivo agrícola. Terán a consideración de monte ou terreo forestal os Chans clasificados polo PXOM de Meaño como chan rústico de protección forestal. Tamén teñen a consideración de monte ou terreo forestal os demais terreos descritos na artigo 5 da Lei 43/2003, do 21 de novembro, de montes, e na Lei de montes de Galicia. - Espazos delimitados como redes de faixa de xestión de biomasa no Plan Municipal de Prevención e Defensa contra incendios Forestais do Concello de Meaño: o conxunto de parcelas lineais do territorio delimitadas no Plan, onde se garante o control e a eliminación total ou parcial da biomasa forestal, mediante técnicas silvícolas axeitadas, co obxectivo principal de reducir o risco de incendio. Localízanse neste termo municipal sobre: * As infraestruturas viarias * As liñas de transporte e distribución de enerxía eléctrica * As áreas de especial protección dos núcleos de poboación, ademais de todas as edificacións, as infraestrutras e equipamentos e áreas recreativas, a/os e polígonos industriais, plataformas loxísticas e punto limpo, así como calquera outra susceptible de ser protexida. - Xestión da biomasa: A creación e mantemento da descontinuidade horizontal e vertical da carga de combustible, a través do control ou eliminación parcial ou total da biomasa vexetal por medio do emprego das técnicas máis recomendadas e coa intensidade e frecuencia para o cumprimento do obxecto previsto nesta ordenanza. Tendo en conta que os terreos situados en solo urbano, de núcleo rural ou urbanizable delimitado teñen unha natureza residencial ou habitacional, os riscos para os bens e as persoas, por motivos de incendios de vexetación, deben minorarse drasticamente e primar a seguridade. - Áreas de influencia forestal: as áreas estremeiras que abranguen unha franxa circundante dos terreos forestais cunha largura de 400 metros. Para os efectos da presente Ordenanza entenderase por persoas responsables: As persoas titulares do dereito de aproveitamento sobre os terreos forestais e os terreos situados nas zonas de influencia forestal en que teñan os seus dereitos e as sociedades das liñas de gas para os supostos do artigo 5.1.1, 5.1.2, 5.2 e 5.3. As persoas promotoras a título persoal ou en representación de algunha asociación para os supostos das actuacións previstas nos artigos 8, 9 e 10 da presente Ordenanza. Dentro do ámbito competencial dos entes locais, será obrigatorio para as persoas responsables: 5.1.1. Nos espazos previamente definidos como redes secundarias de faixas de xestión de biomasa con ámbito municipal nos plan municipais de prevención e defensa contra incendios forestais ou en defecto deste plan nas redes secundarias de xestión de biomasa que teñen un ámbito municipal, que afectan ao Solo Urbano, Solo de Núcleo Rural e Urbanizable Delimitado, así clasificado no Plan Xeral de Ordenación Municipal, así como edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte: 1ª.—Xestionar a biomasa vexetal nunha franxa de 50 metros perimetrais ao Solo Urbano, Solo de Núcleo Rural e Urbanizable Delimitado, edificacións, vivendas illadas e urbanizacións, depósitos de lixo, parques e instalacións industriais. As distancias mediranse desde o límite do solo urbano ou núcleo rural. No caso de edificacións, vivendas illadas ou urbanizacións mediranse desde o seu paramento. No caso de depósitos de lixo, parques e instalacións industriais, mediranse desde o límite das instalacións. Nos terreos clasificados como Solo Urbano, Solo de Núcleo Rural e Urbanizable Delimitado, as persoas responsables deberán facer a xestión da biomasa na totalidade da parcela conforme aos seguintes criterios: Mantendo as parcelas e solares libres de vexetación silvestre ou espontanea, agás o estrato herbáceo que só poderá alcanzar unha altura de 20 centímetros. Poda e rareo do estrato arbóreo de forma que se manteña unha descontinuidade entre as copas das árbores e vertical entre estas e os estratos herbáceo e arbustivo. Este criterio non será aplicable en parques e xardíns municipais, árbores senlleiras ou aqueles que cumpran funcións ornamentais ou se atopen illadas e non supoñan un mínimo risco para a propagación de incendios incontrolados de vexetación. Nos 30 primeiros metros non poderá haber as especies que se relacionan co nome común pino gallego, pino común, pino silvestre, pino d Monterry, pino de Oregón, mimosa, acacia negra, eucalipto, brecina, carquesa, retama, brezo, retama, piorno, helecho, zarza e toxo.2ª.—Manter libres de estrato arbóreo, estrato arbustivo e subarbustivo ou herbáceo, residuos ou desperdicios as vías de acceso a núcleos así como as cunetas ou servidumes destas nunha franxa de dous metros a ambos os dous lados, desde a súa aresta exterior.3ª.—Nas conducións de transporte de gas natural deberá xestionarse a biomasa nunha faixa de 1 metro e medio a cada lado do seu eixe.5.1.2 Cámpings, gasolineras e industrias en que se desenvolvan actividades perigosas consonte ó establecido na Lei 1/1995, do 2 de xaneiro, de protección ambiental de Galicia, e na súa normativa de desenvolvemento, as distancias para as especies pino gallego, pino común, pino silvestre, pino d Monterry, pino de Oregón, momosa, acacia negra, eucalipto, brecina, carquesa, retama, brezo, retama, piorno, helecho, zarza e toxo serán de 50 metros, desde o límite das instalacións. No caso dos cámpins, esta distancia medirase desde o peche perimetral.2º.—A limpeza do estrato arbóreo será a cargo, en todo caso, dos/as propietarios/as, arrendatarios/as, usufrutuarios/as ou persoas titulares de calquera outro dereito real ou persoal sobre os terreos a que déa fronte.3º.—A xestión da biomasa e a retirada das especies sinaladas nos apartados anteriores, nas edificacións e mas instalacións construídas sen licenza municipal ou incumprindo os termos do proxecto que obtivera licenza darán dereito a unha indemnización polos danos e perdas que poida ocasionar, así como ao lucro cesante, a cargo das persoas propietarias dos terreos edificados e a favor do propietario das especies afectadas.5.2 Nos espazos previamente definidos como redes terciarias de faixas de xestión de biomasa nos plans de prevención e defensa contra os incendios forestais do distrito ou en defecto destes plans redes terciarias de faixas de xestión de biomasa, que se localizan nos terreos forestais e nas zonas de influencia forestal e están vinculadas ás infraestruturas de uso, así como ás seguintes infraestrutras de prevención e defensa contra os incendios forestais: camiños, vías, pistas forestais, devesas, faixas auxiliares de pista, áreas cortalumes e outras infraestrutruas ou construcións relacionadas coa prevención e defensa contra os incendios forestais: 1ª.—Asegurar que os terreos se atopen libres de vexetación accesoria á masa principal e coa masa arbórea rareada, de acordo coa lexislación vixente.2ª.—Manter limpas de vexetación as vías de titularidade privada, así como as gabias.3.ª- Rozar toda clase de maleza e estrato subarbustivo existente en todo o ámbito do monte, iso significa que as distancias entre as árbores existentes deberá atoparse expedita e absolutamente libre de calquera tipo de vexetación, residuo ou desperdicios.4ª.—A existencia de vertedoiros incontrolados deberá ser comunicada ao concello, e deberase proceder á súa retirada e limpeza nun prazo máximo de 20 días naturais dende que o concello comunique iso aos titulares das parcelas nas que se sitúen os devanditos vertedoiros.5ª.—Retirar os residuos forestais procedentes da limpeza do monte ou resultantes da explotación forestal, tales como a biomasa forestal residual, estelas, cortiza, resina e todo tipo de restos agrícolas e de productos inflamables. Durante os meses de xullo, agosto e setembro, só será permitido o apilado en cargadeiro de subproductos resultantes de corta ou extracción forestal tales como a biomasa forestal residual, astelas e corcho, sempre que fora salvagardada un área sen vexetación cun perímetro de 15 metros ao arredor.6ª.—Xestionar a biomasa vexetal a totalidade da superficie das infraestruturas de uso público ou áreas recreativas, así como nunha franxa perimetral de 50 metros.7ª.—Xestionar a biomasa vexetal na totalidade das parcelas que se atopen dentro dunha franxa circundante de 50 metros arredor de zonas forestais de alto valor, especificamente declaradas por orde da consellería competente en materia forestal conforme aos criterios de xestión de biomasa definidos na Lei 7/2012, do 28 de xuño, de montes de Galicia e o presente Regulamento.8ª.—Manter libres de estrato arbóreo, estrato arbustivo e subarbustivo ou herbáceo, residuos ou desperdicios, procedentes da limpeza do monte ou resultantes da explotación forestal ou agrícola os camiños forestais así como as cunetas ou servidumes destas nunha franxa de 2 metros a ambos os dous lados desde a súa aresta exterior. A limpeza do estrato arbóreo será a cargo, en todo caso, dos/as propietarios/as, arrendatarios/as, usufrutuarios/as ou persoas titulares de calquera outro dereito real ou persoal sobre os terreos a que déa fronte.9ª.—Xestionar a biomasa vexetal no resto de infraestruturas de prevención e defensa contra os incendios forestais (devasas, faixas auxiliares de pista, rozas, áreas cortalumes e outras infraestruturas de prevención e defensa contra incendios forestais), de acordo co planeamento de prevención e defensa contra os incendios forestais dos distritos.5.3.—Novas edificacións en terreos forestais e en zonas de influencia forestal e medidas de prevención de incendios forestais nas novas urbanizacións: 1º.—As novas instalacións destinadas a explotacións agrícolas, gandeiras e forestais e as vivendas vinculadas a estas, así como as novas urbanizacións e edificacións para uso residencial, comercial, industrial ou de servicios resultantes de execución de plans de ordenación urbanística que afecten a zonas de monte ou de influencia forestal, e que non teñan continuidade inmediata coa trama urbana e que resulten estremeiras con monte ou con zonas de influencia forestal, terán que cumprir coas seguintes medidas de prevención: 1ª.—Asegurar a existencia dunha faixa perimetral de protección de 30 metros de largo da mesma propiedade, arredor da urbanización, edificación ou instalación, computada desde o límite exterior da edificación ou instalación destinada ás persoas, libre de vexetación seca e coa masa arbórea rareada, que en ningún caso conterá coas especies que se relacionan co nome común pino gallego, pino común, pino silvestre, pino d Monterry, pino de Oregón, momosa, acacia negra, eucalipto, brecina, carquesa, retama, brezo, retama, piorno, helecho, zarza e toxo, consonte cos criterios que se establecerán mediante orde da consellería competente en materia forestal.2ª.—Nas zonas de alto risco de incendio, será necesario adoptar medidas especiais de autoprotección pasiva da edificación ou da instalación fronte a posibles fontes de ignición procedente de incendios forestais.3ª.—No caso de urbanizacións e edificacións para uso industrial deberán dispoñer de xeito permitral dunha rede de hidrantes homologados para a extinción de incendios ou, na súa falta, de tomas de auga, de acordo co que se estableza regulamentariamente.4ª.—Presentar ante a Administración municipal un proxecto técnico de prevención e defensa contra incendios forestais que garanta o cumprimento do que establece esta lei e a normativa que a desenvolva, así como o cumprimento do plan municipal de prevención e defensa cotnra incendios forestais, se é o caso.2º.—A partir da faixa perimetral de 30 metros indicada na alínea 1ª do punto anterior, establécese unha franxa perimetral de 20 metros de largo na cal os propietarios dos terreos serán responsables da realización das medidas de xestión da biomasa. Sen prexuízo das establecidas na Lei 3/2007, do 9 de abril, de prevención e defensa contra os incendios forestais en Galicia; queda prohibido: 1ª.—Botar mistos ou cigarros en terreos ou vías situadas en zonas de risco de incendio forestal, entendéndose por tales os montes e as áreas rurais situadas nunha franxa de 400 metros arrededor daqueles.2ª.—Botar cabichas, vidros, cristais ou calquera outro elemento susceptible de xerar un incendio.3ª.—Botar calquera residuo ou desperdicio nos terreos forestais.4ª.—Utilizar fitocidas para a eliminación de vexetación, co conseguinte aumento da combustión da vexetación tratada se non se procede a limpeza e retirada desta vexetación.5ª.—Fumar e ou facer lume de calquera tipo nos terreos forestais, ou as vías que os delimitan ou atravesan, durante a época de perigo alto ou cando o IRDI sexa moi alto ou extremo.6ª.—A acampada de persoas e vehículos en calquera terreo forestal que se sitúe no concello de Meaño, sen a autorización expresa do concello.7ª.–O almacenamento, transporte ou utilización de materiais inflamables, combustibles ou explosivos no monte. Cando se pretendan empregar explosivos para a apertura de estradas ou outros fins similares, deberá realizarse segundo as súas normas de seguranza, elaborando un plan de medidas de seguranza e prevención que será remitido para o seu coñecemento á consellería con competencia en materia forestal.8ª.—A realización de fogueiras para recreo ou ocio e para a preparación de alimentos, así como utilizar equipamentos de queima e de combustión destinados á iluminación ou á elaboración de alimentos na época de perigo alto ou cando o IRDI sexa moi alto ou extremo. Exceptuase a realización de contralumes durante as accións de extinción contra os incendios forestais e o uso do lume nas festas locais ou de arraigada tradición popular, que requirirá autorización previa do concello, na cal figurarán, en todo caso, as medidas de seguridade e prevención de incendios forestais.9ª.—A tirada de foguetes ou outros artefactos de pirotecnia nos terreos forestais e nas súas áreas de influencia sen autorización municipal.10ª.—A realización de festas gastronómicas e as fogueiras de S. Xoan e S. Pedro sen autorización municipal.7.1.—O procedemento regulado no presente artigo é de aplicación: a) Para a xestión da biomasa no ámbito das redes de faixas as persoas físicas ou xurídicas responsables, segundo o disposto no artigo 4, procederán á execución da xestión da biomasa no ámbito das redes de faixas de xestión de biomasa antes do 30 de xuño de cada ano e consonte os criterios establecidos por orde da consellería competente en materia forestal. b) Desenvolvese nas seguintes fases: 1ª.—Na derradeira semana de abril realizaranse comunicacións xerais da obriga, que abrangue a tódolos responsables, da limpeza das fincas antes do 30 de xuño, mediante a difusión de bandos ou notas informativas para xeral coñecemento.2ª.—Superada esta data, ben de oficio ou mediante denuncia previa de particulares, realizarase unha inspección e levantamento de actas nas parcelas, a fin de comprobar a situación real da finca e a súa incidencia sobre a prevención ou o risco de propagación de incendios ou de comprobar os feitos denunciados.3ª.—Unha vez que o Concello se atope en posesión da acta de inspección da parcela, o Alcalde poderá ou ben arquivar o expediente si o responsable cumpriu as súas obriga ou ben acordar a iniciación dun expediente de orde de execución de xestión de biomasa, segundo os criterios de xestión previstos na lexislación aplicable, ou calquera das obrigas previstas no presente regulamento, notificándollo ao/á responsable.4ª.—A resolución que acorde a iniciación do expediente de orde de execución será notificada ao responsable, concedéndolle, ao abeiro do artigo 84 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, un prazo de audiencia de dez días, dende a notificación do devandito acordo para que formule as alegacións que considere oportunas en relación cos feitos que orixinan o procedemento. No suposto de non formularse ningunha alegación ou si as presentadas fosen desestimadas, o Alcalde ditará orde de execución de limpeza de finca ou xestión de biomasa ou de calquera das obrigas previstas na presente ordenanza, que se efectuará no prazo máximo de quince días desde a notificación da correspondente orde de execución.5ª.—Rematado este prazo, o concello efectuará unha nova inspección co obxecto de comprobar o cumprimento da orde de execución. No caso de non terse cumprida a orde de execución, o mesmo órgano que a ditou, poderá acordar, de acordo co artigo 99 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, a execución subsidiaria a costa do interesado ou a execución forzosa mediante a imposición de multas coercitivas que serán reiterables mensualmente ata logralo cumprimento do ordenado. A contía destas multas coercitivas poderá oscilar entre un mínimo de 300,00 € e un máximo de 600,00 €, cada unha. A contía fixarase tendo en conta os seguintes criterios: a) O retraso no cumprimento da obriga a reparar. b) A superficie do predio. c) O número de predios afectados. d) A existencia de intencionalidade ou reincidencia no incumprimento. Estas multas coercitivas serán independentes e compatibles coas sancións que lle poideran corresponder ao/a responsable ao abeiro do artigo 50 e seguintes da Lei 3/2007, do 9 de abril, de prevención e defensa contra os incendios forestais de Galicia e do artigo 11 e seguintes do presente regulamento. En relación co monte ou terreos forestais, redes secundarias que afectan a parcelas que se atopen, fóra do monte, a unha distancia inferior a 50 metros do seu perímetro, autovía, estradas ou as liñas de transporte e distribución de enerxía eléctrica, o incumprimento polos responsables da xestión da biomasa será comunicado polo Concello ao Servizo Provincial de Defensa Contra Incendios Forestais de Pontevedra, para que inicie o correspondente expediente (artigo 22 da Lei 3/2007, do 9 de abril de prevención e defensa contra incendios forestais de Galicia). 1ª.—O concello porá a disposición dos interesados dun formulario de solicitude que conterá, como mínimo, os seguintes datos: - Datos persoais do/da solicitante e responsable - Día da actividade. - Parroquia e lugar - Datos relativos as “Normas en festas locais”, reguladas no Plan Municipal de Prevención de Incendios Forestais.2ª.—As solicitudes deberán presentarse no Rexistro Xeral do Concello cunha antelación mínima de 4 días hábiles a celebración.3ª.—De observarse errores ou defectos na solicitude advertiráselle ao /a interesado/a para súa enmenda ou subsanación.4ª.—A autorización conterá as normas a cumprir polo beneficiario/a, que son as seguintes: a) Nos terreos forestais e nas súas áreas de influencia, a utilización de foguetes, globos ou calquera outro artefacto que poida producir ou conter lume, está suxeita a autorización previa do concello. b) A autorización outorgada non eximirá en ningún caso das responsabilidades por danos ou perdas a que houber lugar no caso de que concorra neglixencia ou imprudencia. c) Os lanzamentos de fogos de artificio ou artefactos peirotécnicos nos terreos forestais e nas zonas de influencia forestal só poderán ser realizados por persoal autorizado das empresas que figuren no rexistro sectorial desta actividade. Os fogos de artificio e artefctos pirotécnicos deberán empregar materiais ignífugos, ou ben ignifugados. d) Que a tirada se faga nun lugar inaccesible para o público, limpo de maleza ou de calquera outro material inflamable e situado a distancia de 100 metros dun terreo forestal. Deberá terse en conta a dirección e velocidade do vento á hora de fixar o punto de tirada de xeito a minimizar o risco para os terreos forestais. e) Que se dispoña no lugar dun sistema de extinción de incendios. f ) Que o lugar se deixe limpo de restos de instalacións e de materiais producidos na tirada. g) O solicitante será sempre o responsable dos danos e prexuízos que ocasione.5ª.—O concello comunicará a concesión da autorización á consellería competente en materia forestal cunha antelación mínima de 48 horas.6ª.—Non se entenderá, en ningún caso, concedida a autorización por silencio administrativo.7ª.—A autorización outorgada non eximirá aos solicitantes, en ningún caso, das responsabilidades por danos ou perdas a que houbera lugar no caso de que concorra neglixencia ou imprudencia.8ª.—O concello por iniciativa propia ou por instancia do Servizo Provincial de Prevención e Defensa contra Incendios Forestais, poderá revogar a autorización nos casos en que non sexa posible garantir medidas de seguridade e prevención dos incendios por estaren os medios dispoñibles dentro do Distrito Forestal realizando traballos de extinción de incendios forestais declarados nese ámbito, ou exista un número de incendios declarados no devandito ámbito que aconsellen a súa mobilización de xeito preferente a atallar os lumes declarados. O Concello, no caso de que o índice de risco diario de incendio forestal sexa extremo, no autorizará a utilización de artefctos que leven aparellado o uso do lume, fogos de artificio, globos e rtefactos pirotécnicos. Nos casos de que o índice de risco diario de incendio forestal sexa extremo o día da celebración, entenderanse revogados as autorizacións emitidas con anterioridade.1ª.—O concello porá a disposición dos interesados dun formulario de solicitude que conterá, como mínimo, os seguintes datos: - Datos persoais do/da solicitante e responsable - Día da actividade. - Parroquia e lugar - Datos relativos as “Normas en festas locais”, reguladas no Plan Municipal de Prevención de Incendios Forestais.2ª.—As solicitudes deberán presentarse no Rexistro Xeral do Concello cunha antelación mínima de 7 días hábiles a celebración.3ª.—De observarse errores ou defectos na solicitude advertiráselle ao /a interesado/a para a súa enmenda ou subsanación.4ª.—A autorización conterá as normas a cumprir polo beneficiario/a, que son as seguintes: a) A autorización outorgada non eximirá en ningún caso das responsabilidades por danos ou perdas a que houber lugar no caso de que concorra neglixencia ou imprudencia. b) A confección de alimentos se efectúe sempre en instalacións e infraestruturas axeitadas para tal fin, e nunca directamente sobre o terreo. c) A confección de alimentos non debe realizarse antes da saída do sol e debe rematarse dúas horas antes do momento da súa posta. d) Que se dispoña no lugar dun sistema de extinción de incendios axeitado á proporción das infraestruturas utilizadas. e) Que a zona de confección dos alimentos permaneza vixiada polos solicitantes ata o total remate do cociñado. Unha vez rematada a confección dos alimentos as infraestruturas utilizadas deberán permanecer totalmente apagadas, asegurándose de que non queden brasas, empapando os restos con auga en caso necesario. f) En caso de que se levante vento que poida dificultar a vixilancia e propagación de faíscas, a confección de alimentos deberá suspenderse e as infraestruturas utilizadas apagarse de inmediato. g) O solicitante será sempre o responsable dos danos e prexuízos que a fogueira ocasione.5ª.—O concello comunicará a concesión da autorización á consellería competente en materia forestal cunha antelación mínima de 5 días naturais.6ª.—Non se entenderá, en ningún caso, concedida a autorización por silencio administrativo.7ª.—A autorización outorgada non eximirá aos solicitantes, en ningún caso, das responsabilidades por danos ou perdas a que houbera lugar no caso de que concorra neglixencia ou imprudencia.8ª.—O concello por iniciativa propia ou por instancia do Servizo Provincial de Prevención e Defensa contra Incendios Forestais, poderá revogar a autorización nos casos en que non sexa posible garantir medidas de seguridade e prevención dos incendios por estaren os medios dispoñibles dentro do Distrito Forestal realizando traballos de extinción de incendios forestais declarados nese ámbito, ou exista un número de incendios declarados no devandito ámbito que aconsellen a súa mobilización de xeito preferente a atallar os lumes declarados.1ª.—O concello porá a disposición dos interesados dun formulario de solicitude que conterá, como mínimo, os seguintes datos: - Datos persoais do/da solicitante e responsable - Día da actividade. - Parroquia e lugar - Datos relativos as “Normas en festas locais”, reguladas no Plan Municipal de Prevención de Incendios Forestais.2ª.—As solicitudes deberán presentarse no Rexistro Xeral do Concello cunha antelación mínima de 7 días hábiles a celebración.3ª.—De observarse errores ou defectos na solicitude advertiráselle ao /a interesado/a para a súa enmenda ou subsanación.4ª.—A autorización conterá as normas a cumprir polo beneficiario/a, que son as seguintes: a) A autorización outorgada non eximirá en ningún caso das responsabilidades por danos ou perdas a que houber lugar no caso de que concorra neglixencia ou imprudencia. b) Que a fogueira diste unha distancia mínima de 100 metros de vivendas, vehículos, instalacións, tendidos eléctricos ou telefónicos e zonas vexetais susceptibles de ser queimadas. c) Que as súas dimensión non superen unha altura de 5 metros de altura e 3 metros de diámetro. d) Que non se queimen residuos perigosos ou tóxicos tipo: neumáticos, aceites, plásticos, envases baleiros de aerosois, etc. e) Cando se faga a fogueira sobre terreos públicos asfaltados, lousados ou pintados deberá protexerse o pavimento cunha capa de area en toda a superficie da fogueira. f) Que se dispoña no lugar dun sistema de extinción de incendios axeitado á proporción da fogueira. g) Que a fogueira permaneza vixiada polos solicitantes ata a súa total extinción que deberá ser asegurada empapando os restos totalmente con auga. h) En caso de que se levante vento que poida dificultar a vixilancia e extinción da fogueira esta deberá suspenderse ou apagarse de inmediato. i) O solicitante será sempre o responsable dos danos e prexuízos que a fogueira ocasione.5ª.—O concello comunicará a concesión da autorización á consellería competente en materia forestal cunha antelación mínima de 5 días naturais 6ª.—Non se entenderá, en ningún caso, concedida a autorización por silencio administrativo.7ª.—A autorización outorgada non eximirá aos solicitantes, en ningún caso, das responsabilidades por danos ou perdas a que houbera lugar no caso de que concorra neglixencia ou imprudencia.8ª.—O concello por iniciativa propia ou por instancia do Servizo Provincial de Prevención e Defensa contra Incendios Forestais, poderá revogar a autorización nos casos en que non sexa posible garantir medidas de seguridade e prevención dos incendios por estaren os medios dispoñibles dentro do Distrito Forestal realizando traballos de extinción de incendios forestais declarados nese ámbito, ou exista un número de incendios declarados no devandito ámbito que aconsellen a súa mobilización de xeito preferente a atallar os lumes declarados. Constitúen infraccións administrativas as accións ou omisións que contraveñan o disposto e a presente Ordenanza e que se atopen tipificadas como tales na mesma. As infraccións dos preceptos contidos na presente Ordenanza clasificaranse en leves, graves e moi graves. Terán a consideración de Infraccións Moi Graves: a) O incumprimento das ordes de execución das obrigas contempladas na presente ordenanza de competencia municipal. b) Botar mistos ou cigarros en terreos ou vías situadas en zonas de risco de incendio forestal, entendéndose por tales os montes e as áreas rurais situadas nunha franxa de 400 metros arrededor daqueles. c) Botar cabichas, vidros, cristais ou calquera outro elemento susceptible de xerar un incendio. d) Fumar e ou facer lume de calquera tipo nos terreos forestais, ou as vías que os delimitan ou atravesan, durante a época de perigo alto ou cando o IRDI sexa moi alto ou extremo. e) A realización de fogueiras para recreo, ocio ou confección de alimentos, así como utilizar equipamentos de queime e de combustión destinados á iluminación ou á confección de alimentos na época de perigo alto ou cando o IRDI sexa moi alto ou extremo. Exceptúase a realización de contraluces durante as accións de extinción contra os incendios forestais. Terán a consideración de Infraccións Graves: a) A tirada de foguetes ou outros artefactos de pirotecnia nos terreos forestais e nas súas áreas de influencia sen autorización municipal. b) A realización de festas gastronómicas e as fogueiras de S. Xoan e S. Pedro sen autorización municipal. c) Utilizar fitocidas para a eliminación de vexetación, co conseguinte aumento da combustión da vexetación tratada se non se procede a limpeza e retirada desta vexetación. d) A acampada de persoas e vehículos en calquera terreo forestal que se sitúe no concello de Meaño, sen a autorización expresa do concello. e) Botar calquera residuo ou desperdicio nos terreos forestais. f) A reiteración na comisión de infraccións leves. Terán a consideración de Infraccións Leves: Os incumprimentos das obrigas ou prohibicións establecidas na presente ordenanza cando non deban cualificarse como grave ou moi grave. O procedemento rexerase polo disposto no Título IX da Lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, así como por o Real Decreto 1398/1993 do 4 de agosto, polo que se aproba o Regulamento do Procedemento para o Exercicio da Potestade Sancionadora. A potestade sancionadora corresponderalle, en calquera caso, á Alcaldía do concello de Meaño. O prazo para resolver os expedientes sancionadoras será dun ano, que computará dende a recepción da notificación da incoación do expediente ata a notificación da súa resolución. As infraccións serán sancionadas de conformidade co seguinte baremo: Infraccións moi graves: hasta 3.000,00 euros. Infraccións graves: hasta 1.500,00 euros. Infraccións leves: hasta 750 euros. A prescrición das infraccións verificarase segundo o estipulado no RD 1398/1993. A contía das sancións graduarase atendendo ás seguintes circunstancias: 1.–Natureza da infracción.2.–Grao de intencionalidade.3.–Beneficio obtido.4.–Grao de perigo xerado para as persoas e bens.5.–Gravidade do dano causado.6.–Reincidencia.7.–Desatención aos requirimentos efectuados. As sancións e multas determinadas na presente ordenanza non serán óbice para que o infractor deba adoptar todas as medidas necesarias para, de forma inmediata, reparar, restaurar ou substituír os recursos naturais e servizos de recursos naturais danados. Para o non previsto na presente Ordenanza estarase ao disposto na Lei 7/2012, do 28 de xuño de montes de Galicia, a Lei 3/2007, do 9 de abril, de prevención e defensa contra os incendios forestais de Galicia, Decreto 105/2006, do 22 de xuño, polo que se regulan medidas relativas á prevención e incendios forestais, á protección dos asentamentos no medio rural e á regulación de aproveitamento e repoboacións forestais e Plan Municipal de Prevención e Defensa contra incendios forestais do Concello de Meaño. A xestión da biomasa vexetal efectuarase de acordo cos criterios para a xestión de biomasa definidos na Lei 3/2007, do 9 de abril, de prevención e defensa contra os incendios forestais de Galicia, Orde do 31 de xullo de 2007 pola que se establecen os criterios para a xestión da biomasa vexetal e demais disposicións que se diten e resulten de aplicación. Mentras non se definan as redes secundarias de faixas de xestión de biomasa no Plan municipal de prevención e defensa contra os incendios forestais segundo a modificación dada pola Lei 7/2012, de 28 de xuño, de montes de Galicia á Lei 3/2007, do 9 de abril, de prevención e defensa contra incendios forestais de Galicia, será directamente aplicable a presente Ordenanza e a Lei 3/2007, do 9 de abril, de prevención e defensa contra incendios forestais de Galicia. O presente TEXTO REFUNDIDODA ORDENANZA REGULADORA DA LIMPEZA DE TERREOS E SOLARES E DE MEDIDAS DE PREVENCIÓN E DEFENSA CONTRA OS INCENDIOS FORESTAIS NO TERMO MUNICIPAL DE MEAÑO, EN VIRTUDE DA MOFICICACIÓN DADA A MESMA POLA MODIFICACIÓN DADA A LEI 3/2007, DO 9 DE ABRIL, DE PREVENCIÓN E DEFENSA CONTRA OS INCENDIOS FORESTAIS DE GALICIA POLA LEI 7/2012, DO 28 DE XUÑO, DE MONTES DE GALICIA ordenanza foi aprobada polo Pleno da Corporación en sesión de data 9 de decembro de 2014, entrará en vigor trala súa publicación íntegra no Boletín Oficial da Provincia de Pontevedra e unha vez transcorrido o prazo establecido no artigo 65.2 da Lei 7/1985, de 2 de abril, reguladora das bases do réxime local. Á entrada en vigor do TEXTO REFUNDIDODA ORDENANZA REGULADORA DA LIMPEZA DE TERREOS E SOLARES E DE MEDIDAS DE PREVENCIÓN E DEFENSA CONTRA OS INCENDIOS FORESTAIS NO TERMO MUNICIPAL DE MEAÑO, EN VIRTUDE DA MOFICICACIÓN DADA A MESMA POLA MODIFICACIÓN DADA A LEI 3/2007, DO 9 DE ABRIL, DE PREVENCIÓN E DEFENSA CONTRA OS INCENDIOS FORESTAIS DE GALICIA POLA LEI 7/2012, DO 28 DE XUÑO, DE MONTES DE GALICIA queda expresamente derrogado a ORDENANZA REGULADORA DA LIMPEZA DE TERREOS E SOLARES E DE MEDIDAS DE PREVENCIÓN E DEFENSA CONTRA OS INCENDIOS FORESTAIS NO TERMO MUNICIPAL DE MEAÑO.” Contra este acordo poderá interpoñerse Recurso Contencioso-Administrativo a partir da publicación deste anuncio no Boletín Oficial da Provincia, na forma e prazos que establecen as normas reguladoras da devandita xurisdicción. Meaño, a 2 de febreiro de 2015.—A Alcaldesa, Mª Lourdes Ucha Varela.